Fl-24 ta' Novembru 2015, il-Kunsill b'unanimità approva l-baġit tal-UE għall-2016 li laħaq qbil dwaru l-Kumitat ta' Konċiljazzjoni fl-14 ta' Novembru. Jekk il-qbil jiġi kkonfermat ukoll mill-Parlament Ewropew fil-25 ta' Novembru l-baġit tal-UE għall-2016 jiġi adottat. Il-baġit tal-UE għall-2016 jipprevedi EUR 155. 00 biljun f'impenji totali . Dan iħalli marġini ta' EUR 2.3 biljun taħt il-limitu massimu tal-infiq tal-qafas finanzjarju pluriennali għall-2014-2020, li jippermetti lill-UE tirreaġixxi għal ħtiġijiet mhux previsti. Il-livell ta' huwa ffissat bħala ta' . Dan huwa żieda ta' 1.8 % meta mqabbla mal-baġit tal-UE għall-2015, b'kont meħud tat-tmien baġits emendatorji. "Bis-saħħa tal-koperazzjoni eċċellenti tagħhom, il-Kunsill u l-Parlament żguraw li l-baġit tal-UE għall-2016 huwa parti mis-soluzzjoni għall-isfidi li l-Unjoni Ewropea qed tħabbat wiċċha magħhom bħalissa. Huwa jipprovdi l-mezzi biex jiġu ffinanzjati l-prijoritajiet tal-UE u huwa xhieda tas-solidarjetà u l-valuri Ewropej ", qal Pierre Gramegna, il-ministru għall-finanzi tal-Lussemburgu u l-President tal-Kunsill. Il-baġit tal-UE għall-2016 jipprovdi lill-Unjoni Ewropea bil-mezzi finanzjarji biex twieġeb għall-ħtiġijiet u l-isfidi attwali. Jagħmel disponibbli b'mod partikolari aktar minn EUR 4 biljuni f'impenji biex jgħinu lill-istati membri u pajjiżi terzi biex jindirizzaw il- kriżi tar-refuġjati . Il-baġit tal-UE għall-2016 iżid ukoll b'mod konsiderevoli r-riżorsi għall-ġlieda kontra l-kriminalità u l-protezzjoni mill-attakki terroristiċi . Il-fond għas-sigurtà interna, li huwa mfassal biex jgħin biex tiġi implimentata l-istrateġija tal-UE għas-sigurtà interna, il-kooperazzjoni fl-infurzar tal-liġi u l-ġestjoni tal-fruntieri esterni tal-UE jiżdied b'64.0% f'impenji u 46.7% f'pagamenti meta mqabbel mal-baġit tal-2015 kif adottat is-sena l-oħra. Riżorsi għar-riċerka u miżuri oħra mmirati lejn it-tisħiħ tat-tkabbir jiżdiedu bi 8.3% f'impenji u 10.8% f'pagamenti meta mqabbel mal-2015 biex jilħqu EUR 19.01 biljun u EUR 17.41 biljun rispettivament. Il-baġit tal-UE għall-2016 jappoġġa lill-bdiewa b'miżuri straordinarji li jammontaw għal EUR 698.0 miljun biex itaffu l-impatt tal-embargo Russu fuq ċerti prodotti agrikoli u s-sitwazzjoni diffiċli fis-settur tal-ħalib u tal-laħam tal-majjal. Il-baġit tal-2016 jinkludi wkoll impenn mill-Parlament li jnaqqas in-numru ta' karigi fil-pjan ta' stabbiliment tiegħu b'197 bejn l-2016 u l-2019. Il-Kunsill, il-Parlament u l-Kummissjoni f'Diċembru 2013 qablu li jnaqqsu l-persunal tagħhom b'5% bejn l-2013 u l-2017 Baġit tal-UE għall-2016 (f'miljuni ta' EUR) Impenji 1. Tkabbir intelliġenti u inklużiv - 1a. Kompetittività għat-tkabbir u l-impjiegi - 1b. Koeżjoni ekonomika, soċjali u territorjali 2. Tkabbir sostenibbli 3. Sigurtà u ċittadinanza 4. Ewropa Globali 5. Amministrazzjoni Strumenti speċjali Test maqbul għall-baġit 2016 tal-UE Is-sit web tal-Kunsill dwar kwistjonijiet baġitarji